Държавен вестник, бр. 45, 2006 г., стр. 39

Б Р О Й  45
Д Ъ Р Ж А В Е Н   В Е С Т Н И К
С Т Р .  39
Чл. 103. Изпитването на електрическа якост
е успешно, когато:
1. изпитваната ръкавица издържи приложе-
ното изпитвателно напрежение без пробив и без
задействане на защитата на изпитвателната
уредба от частични електрически разряди;
2. измереният ток на утечка не превишава
максимално допустимата стойност.
Чл. 104. Електрическата якост на изолация-
та се проверява на всеки 6 месеца, както и дър-
жаните на складово съхранение диелектрични
ръкавици, когато не са изпитвани в рамките на
6 месеца от датата на производство и след поп-
равка с пластири.
Чл. 105. Изпитаните диелектрични ръкави-
ци се подсушават, маркират и завеждат в днев-
ник на изпитвателната лаборатория.
Раздел III
Специфични правила за съхранение и подго-
товка за използване
Чл. 106. В изпитвателната лаборатория ди-
електричните ръкавици, които подлежат на
изпитване, се съхраняват на определено мяс-
то в помещение при нормални климатични
условия.
Чл. 107. (1) Изпитаните диелектрични ръка-
вици се комплектуват по чифтове и се опаковат
в тяхната опаковка или в пакет, като се вземат
мерки да не са прегънати или притиснати. Па-
кетите се маркират с отбелязване на класа,
категорията, размера, дължината на ръкавици-
те и знак за съответствие или несъответствие с
изпитването.
(2) След изпитването издържалите и неиз-
държалите изпитването диелектрични ръкави-
ци се съхраняват отделно.
Г л а в а  ч е т и р и н а д е с е т а
ДИЕЛЕКТРИЧНИ БОТИ, БОТУШИ И
ГАЛОШИ
Раздел I
Общи положения
Чл. 108. Изпитванията по тази глава се от-
насят за диелектрични боти, ботуши и галоши
от еластомери, използвани като допълнителни
електрозащитни средства при работа в закрити
електрически уредби, а при сухо време и в от-
крити електрически уредби.
Чл. 109. Диелектричните галоши като пра-
вило се използват при напрежение до 1000 V.
Диелектричните боти и ботуши (в изпълнение
за високо напрежение) се използват при напре-
жение над 1000 V, както и за защита при крачно
напрежение.
Раздел II
Изпитване и оценяване на резултатите
Чл. 110. Изпитването на електрическата
якост на диелектрични боти, ботуши и гало-
ши се извършва по метода и схемата за изпит-
ване на диелектрични ръкавици в глава три-
надесета.
Чл. 111. Изравненото ниво на водата, от-
вътре и отвън на изпитваното изделие, се ус-
тановява от края на отворените им части на
разстояние:
1. за диелектрични галоши—40 mm;
2. за диелектрични боти и ботуши—65 mm.
Чл. 112. (1) Електрическата якост на дие-
лектричните боти, ботуши и галоши се изпитва
с променливо напрежение с честота 50 Hz с
продължителност една минута, в края на която
се измерва токът на утечка.
(2) Нормираните изпитвателни напрежения
и допустимият ток на утечка са:
1. за диелектрични галоши и ботуши—5 kV
и 2 mA;
2. за диелектрични боти и ботуши (за високо
напрежение)—20 kV и 5 mA.
Чл. 113. (1) Диелектричните боти, галоши и
ботуши се изпитват най-малко един път на:
1. дванадесет месеца—за галоши и ботуши;
2. тридесет и шест месеца—за диелектрични
боти.
(2) В сроковете по ал. 1 се изпитват и държа-
ните на складово съхранение диелектрични
боти, галоши и ботуши.
Раздел III
Специфични правила за съхранение и
подготовка за използване
Чл. 114. Изпитаните и комплектувани по
чифтове изделия се опаковат в отделни опаков-
ки с нанесена трайна маркировка—издържали
и неиздържали изпитването.
Чл. 115. Диелектричните боти, ботуши и
галоши се съхраняват в помещение с темпера-
тура до 30 °C.
Г л а в а  п е т н а д е с е т а
ДИЕЛЕКТРИЧНИ КИЛИМЧЕТА, ПЪТЕКИ
И ИЗОЛИРАЩИ ПОСТАВКИ
Раздел I
Общи положения
Чл. 116. (1) Изпитванията по тази глава се
отнасят за диелектрични килимчета и пътеки
от еластомери и за твърди изолиращи постав-
ки на подпорни изолатори, използвани като
допълнителни електрозащитни средства при
работа в закрити електрически уредби с нап-
режение до и над 1000 V.